stanford-oval/wikipedia huggingface dataset:
Brandon Jackson
Pelaajaura

Yliopistovuosinaan Jackson pelasi Nebraskan yliopistossa, jossa hän kuului jalkapallojoukkueen lisäksi myös yleisurheilujoukkueeseen. Lajinaan Jacksonilla oli 100 metrin juoksu, jossa hänen ennätysaikansa on 10,6 sekuntia. Vuoden 2007 NFL:n varaustilaisuudessa Green Bay Packers varasi Jacksonin toisella kierroksella, yhteensä 63. valinnalla. Jackson aloitti kauden hyvin, ja hänet valittiin 2. tammikuuta 2008 NFL:n viikon tulokkaaksi hänen juostua 113 jaardia Packersin 34-13 -voitossa Detroit Lionsia vastaan.
Jacksonin vastuu jäi Packersissä kuitenkin lupaavan tulokaskauden jälkeen pieneksi, ja vasta uuden aloittajan Ryan Grantin loukkaannuttua kauden 2010 ensimmäisessä ottelussa, Jackson sai jälleen aloittajan paikkansa takaisin. Ottelussa Washington Redskinsiä vastaan Jackson teki oman ennätyksensä juostuaan yhdellä yrityksellä 71 jaardia. James Starks syrjäytti Jacksonin kauden aikana aloittavan keskushyökkääjän paikalta. Kausi päättyi Packersin Super Bowl -voittoon.
Jackson siirtyi kaudelle 2011 vapaana agenttina Cleveland Brownsin joukkueeseen. Hän loukkaantui kuitenkin jo harjoitusottelussa ennen kauden alkua, ja joutui olemaan sivussa koko vuoden. Kaudella 2012 Jackson sai vain vähän peliaikaa, mutta sai silti jatkosopimuksen kaudelle 2013. Hän ei kuitenkaan mahtunut kauden alussa joukkueen lopulliseen kokoonpanoon ja hänen sopimuksensa purettiin.
Pelaajauransa jälkeen Jackson toiminut valmentajana.
Aiheesta muualla

Kuvia tai muita tiedostoja aiheesta Brandon Jackson Wikimedia Commonsissa
Profiili Green Bay Packersin sivustolla (Arkistoitu – Internet Archive)
Nebraskan yliopiston profiili (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Brandon Jackson (American football)
Käännös suomeksi
Bengt Serenius

Bengt Hjalmar Serenius (6. huhtikuuta 1884 Turku – 3. marraskuuta 1960 Helsinki) oli suomalainen rovasti ja ruotsin kielellä kirjoittanut uskonnollinen kirjailija. Serenius kuului korkeakirkolliseen liikkeeseen.
Serenuíuksen vanhemmat olivat hovioikeudenneuvos Hjalmar Serenius (1843–1913) ja Aline Johanna Baarman. Hän pääsi ylioppilaaksi Turun ruotsalaisesta klassillisesta lyseosta 1903 ja hänet vihittiin papiksi 1907. Serenius toimi tilapaäisenä kirkkoherrana Vårdössa, Eckerössä ja Dragsfjärdissä. Hän oli Paraisten tilapäisenä kappalaisena vuonna 1909 ja sen jälkeen kappalaisena Sipoossa ja vuodesta 1923 Mustasaaressa. Viimeksi Serenius oli Hangon kirkkoherrana vuodesta 1939.
Serenius julkaisi Hangossa vuosina 1941–1956 uskonnollista Sanct Henrik : tidskrift för kyrkligt arbete-kausijulkaisua. Serenius toimi 1943 perustetun ruotsinkielisten pappien Sanct Henriks-kretsen -ryhmän puheenjohtajana. Ryhmä pyrki erityisesti vaikuttamaan evankelis-luterilaisen kirkon liturgian kehittämiseen. Serenius oli myös Societas Sanctae Birgittaen jäsen.
Bengt Serenius oli naimisissa vuodesta 1907 Astrid Maria Karin* von Numersin kanssa. Heillä oli kaksi lasta joista toinen oli rovasti ja teologian tohtori Sigtrygg Hjalmar Serenius (s. 1913).
Teoksia

Har Paulus förderfvat Jesu evangelium? : frågan med fästadt afseende å den moderna religionshistoriska skolans påståenden och evangeliförkunnelsens innebörd undersökt.    Författare, Helsingfors 1910
Upp till Jerusalem : en samling uppgångssånger, tillegnad Lammets frälsta skara.     Helsingfors 1912
Korsbanéret : sånger till den stridande församlingens tjenst.      Finska Missionssällskapet, Helsingfors 1914
I Mästarens fotspår : anteckningar till bibelstudier i kretsen av mina konfirmander.    Ekenäs 1918
Tempeltoner 1 : sånger till bruk vid evangelisations- och bönestunder.    Utgivarens förlag, Sibbo 1918
Din kyrka kallar dig : ord till ung och gammal.      Mustasaari kristliga ungdomsförenings förlag, Vasa 1924
"Full av ljus och härlighet" : evangeliskt budskap i anslutning till gammaltestamentliga texter.      Förbundet Kyrkans ungdom, Gamlakarleby 1925
"Guds källa har vatten tillfyllest" : ps. 65:10. Vägvisarens skriftserie 2.    Vägvisarens förlag, Vasa 1928
"Det varder glädje i himmelen" : efter bibelstudium, hållet i Kristinestad d. 3. april 1925. Vägvisarens skriftserie 1.    Vägvisarens förlag, Vasa 1928
Petrus och vi : strödda tankar.    Vägvisarens förlag, Korsholm 1930
De yttersta tingen enligt Pauli framställning i Tessalonikerbreven.     Vägvisarens förlag, Korsholm 1931
Du är väntad : text: Joh. 1: 43-51.   Jakobstad 1931
Gudsmänniskans väg : (2 Tim. 3: 14-17) : enligt andra årgångens episteltexter.    Vägvisarens förlag, Korsholm 1931
Två dopfrågor.    Vägvisarens förlag, Korsholm 1931
Kyrkliga frågor 1 : I dagens dopfrågor : enligt uppsatser i Människovännen 1930.      Vägvisarens förlag, Korsholm 1932
Martin Luther : Guds man : historiskt kyrkligt festspel för deklamation, soli, körer och orgel ; sammanställt enligt rikssvensk förebild av Bengt Serenius och Sune Carlsson.      Ekenäs 1933
Den förlorade sonen : Luk. 15:11-32 : evangelisk lärodikt.    Författare, Ekenäs 1940
En liten Hangöbok ; utgiven av Bengt Serenius ; under medverkan av Max von Bonsdorff et. al.       Pastorsämbetet i Hangö, Ekenäs 1940
Helig gemenskap.    Helsingfors 1942
Jag sjunger om korset och kronan en sång.    Förlag Bengt Serenius, Hangö 1945
Mot evighetens port : konfirmationstal.    Författareens förlag, Hangö 1948
Anden gör levande : bibelstudie.     Karis 1957
Time of My Life

| Time of My Life 3 Doors Down |
| --- | --- | --- |

Studioalbumin tiedot
 Äänitetty : heinä–lokakuu 2010 Tokio, Japani; Los Angeles, Kalifornia
 Julkaistu: 19. heinäkuuta 2011
 Tuottaja(t): Howard Benson
 Tyylilaji: alternative rock post-grunge
 Kesto: 56.19
 Levy-yhtiö: Universal
Listasijoitukset
  34.
3 Doors Downin muut julkaisut
| Where My Christmas Lives EP 2009 | Time of My Life 2011 | The Greatest Hits 2012 |
Singlet albumilta Time of My Life
 ”When You’re Young” Julkaistu: 1. helmikuuta 2011  ”Every Time You Go” Julkaistu: 23. maaliskuuta 2011
Time of My Life on 3 Doors Downin 19. heinäkuuta 2011 julkaistu, yhtyeen viides studioalbumi. Albumi on yhtyeen ensimmäinen studiolevytys sitten vuonna 2008 julkaistun 3 Doors Down -albumin jälkeen. Se nousi Suomen virallisen listan sijalle 34.
Äänitys

22. heinäkuuta 2010 yhtye kertoi Kanadan Londonissa pidetyn konserttinsa, että heidän olisi määrä alkaa nauhoittamaan uutta studiomateriaalia jo ensi viikon aikana. Samassa konsertissa myös albumin ensimmäinen raita, "On The Run", sai ensiesityksensä.
Lokakuussa 2010 yhtye viimeisteli albumin nauhoitusprosessin Los Angelesissa Kaliforniassa yhdessä Grammy-palkitun tuottajansa, Howard Bensonin kanssa. 27. lokakuuta 2010 3 Doors Down esiintyi T.J. Martellin säätiön järjestämässä hyväntekeväisyystapahtumassa, jossa kerättiin varoja leukemia-, syöpä- ja AIDS-potilaille. Saman tilaisuuden yhteydessä antamassaan haastattelussa yhtyeen laulaja Brad Arnold paljasti myös tulevan albumin nimen olevan "Time of My Life", ja lisäsi, että albumin julkaisua oli kaavailtu helmikuulle 2011.
10. tammikuuta 2011 albumin ensimmäinen single, When You’re Young, sai ensiesityksensä useilla eri radioasemilla. Singlejulkaisuna kappale julkaistiin 1. helmikuuta 2011.
31. maaliskuuta 2011 3 Doors Down tiedotti, että uusi studioalbumi julkaistaisiin 19. heinäkuuta. Brad Arnold puhui albumista hyvin myönteisesti:
»Uusin albumimme osoittaa meiltä musiikillisia kasvun merkkejä. Meillä on ollut menestystä aikaisemminkin, mutta sen voi aina... viedä toiselle tasolle, ja mielestäni olemme onnistuneet siinä hyvin. Albumilla on paljon kappaleita, joihin kuuntelijoilla on helppo samaistua. Halusimme tehdä albumin eteen parhaamme, ja kun mietin jälkeenpäin nauhoitusprosessia ja koko kokemusta, voin todella sanoa, että olemme onnistuneet tavoitteessamme.» 
(Brad Arnold)
19. toukokuuta yhtye tiedotti, että uuden albumin toinen singlejulkaisu, Every Time You Go, julkaistaisiin digitaalisessa muodossa 23. toukokuuta.
Kappaleet

Time of My Life – 3.23
When You’re Young – 4.16
Round and Round – 3.46
Heaven – 3.27
Race of the Sun – 2.59
Back to Me – 3.42
Every Time You Go – 3.48
What’s Left – 3.42
On the Run – 3.08
She Is Love – 3.16
My Way – 3.07
Believer – 2.58
When You’re Young (Acoustic) – 4.15
Every Time You Go (Acoustic) – 3.48
The Silence Remains – 3.39
Train – 3.00
Kokoonpano

Brad Arnold – laulu
Matt Roberts – soolokitara
Chris Henderson – rytmikitara
Todd Harrell – bassokitara
Greg Upchurch – rummut
Arvostelut

Metacritic: 49/100
AllMusic:
Consequence of Sound:
Rolling Stone:
Blondi tuli taloon

| Blondi tuli taloon |
| --- | --- |
 Sarjan logo
Tyyli:  draama
Kestoaika:  noin 22 minuuttia
Pääosissa:  Anu Hälvä Esko Salminen Niko Sinervä Lotta Onttonen Saara Ylitalo Eeva Eloranta
Alkuperämaa:   Suomi
Alkuperäiskieli:  suomi
Verkko:  MTV3
Esitetty:  5. tammikuuta 1994 – 15. joulukuuta 1995
Jaksoja:  151
Tuotanto
Tuottaja(t):  Spede Pasanen
Ohjaaja(t):  Elina Halttunen Reija Virolainen
Käsikirjoittaja(t):  Elina Halttunen
Tuotantoyhtiö(t):  Spede-Yhtiöt
Aiheesta muualla
IMDb 
Blondi tuli taloon on vuosina 1994–1995 valmistunut MTV3-kanavalla esitetty suomalainen draamasarja. Sarjan tuottajana toimi Spede Pasanen, käsikirjoittajana Elina Halttunen sekä ohjaajina Elina Halttunen ja Reija Virolainen. Jaksoja sarjaan valmistui 148. Sarja sai jatkoa tammikuussa 1997 kolmen jakson pituisella minisarjalla Blondi tuli taloon – Sattui kerran kesällä.
Sarja oli ensimmäinen suomalainen draamasarja, jota esitettiin useammin kuin kerran viikossa. Ensiesityksen aikaan sarjaa seurasi viikoittain lähes yli miljoonaa katsojaa.
Sarja esitettiin uusintana vuosina 1997 ja 1998. MTV3 ja Pan Vision julkaisivat sarjan DVD:nä vuonna 2010. Sarjan suosion myötä käsikirjoittaja-ohjaaja Elina Halttunen palkittiin Venla-kunniakirjalla vuoden 1994 Venla-gaalassa. Anu Hälvä palkittiin suosituimman naisesiintyjän Telvis-palkinnolla 1995.
Näyttelijät > Pääosissa

Anu Hälvä – Johanna ”Hanski” Tähtinen
Esko Salminen – Hannu Hurmala
Niko Sinervä – Matti Hurmala
Lotta Onttonen – Leena-Marja "Missu" Hurmala
Saara Ylitalo – Liisa Tähtinen
Eeva Eloranta – Margit Haukkamaa
Näyttelijät > Muissa rooleissa

Matti Ranin – Herman Hurmala, vaari
Tarmo Ruubel – Tero Tirri, Hanskin poikaystävä
Kreeta Salminen – Elli Loimuvaara, Liisan kaveri
Aino Seppo – Jaana Kuusipuu, Hannun fysioterapeutti, naapuri
Juha Veijonen – Ykä Tähtinen, Johannan entinen mies, Liisan isä
Johanna Ylitalo – Teresa ”Tessa” Pakarinen, Matin tyttöystävä, myöh. kihlattu
Heikki Forsström – Harri-Heikki ”Haju” Urponen, Matin kaveri
Mikko Nousiainen – Kalle Kuismanen, Missun poikaystävä
Juha Muje – Ilmo Pallonen, Margitin ystävä, opettaja
Aku Laitinen – Ilkka Vuorikoski, Missun poikaystävä
Petteri Summanen – Henrikki Vuori, apulaislääkäri, Missun kihlattu
Simo Salminen – Heimo Jauho, Margitin remonttimies
Jaksot

Luettelo televisiosarjan Blondi tuli taloon jaksoista
Caja Madrid

Caja Madridin toimisto
La Caja de Ahorros y Monte de Piedad de Madrid, Caja Madrid, oli Espanjan vanhin säästökassa, joka perustettiin 1702. Säästokassat perustettiin alun perin lainaamaan rahaa ihmisille, jotka kärsivät Napoleonin Ranskan kanssa käydyn sodan jälkimainingeista 1800-luvun alussa. Usein katolisen kirkon perustamina ne pyrkivät antamaan maanviljelijöille  huonon sadon aikoina lainoja kohtuullisella korolla. Omasta säästöpankista kiivaasti alueellisessa Espanjassa tuli kuitenkin autonomian merkki. Monet joutuivat kaappaamaan paikallispoliitikkojen käsiin, jotka varasivat varoja suureellisten rakennushankkeiden lainoittamiseen.
Caja Madridista tuli 2000-luvun alussa Espanjan neljänneksi suurin rahoitusalan yhtiö. Yhtiö työllisti 12 800 työntekijää.
Vuonna 2011 Caja Madrid johti seitsemän rahoituslaitoksen fuusiota, jossa syntyi Bankia niminen yritys. Tuolloin Caja Madrid tuotti 2.9 miljardia euroa voittoa, ja toinen suuri fuusioon osallistunut säästökassa Bancaja, 491 miljoonaa. Kahdessa vuodessa Bankia joutui selvitystilaan.
Timo Saario

| Timo Saario |
| --- | --- |
 Saario laulamassa Lohjan Pyhän Laurin kirkossa 2022.
Henkilötiedot
Syntynyt: 6. lokakuuta 1961 (ikä 63) Helsinki
Kansalaisuus:  suomalainen
Ammatti:  Kanttori, Urkuri, Kuoronjohtaja
Arvonimi: Director Cantus
Vanhemmat:  Esa Saario, Anja Saario
Puoliso:  Ulla Eho-Saario
Muut tiedot
Koulutus: Taideyliopiston Sibelius-Akatemia
Timo Matti Saario (s. 6. lokakuuta 1961 Helsinki) on suomalainen kanttori, urkuri ja kuoronjohtaja. Saario on Lohjan seurakunnan johtava kanttori ja johtaa seurakunnassa Lohjan kirkkokuoroa, Laurin Laulajia ja mieskuoro Laurin Miehiä. Lisäksi Saario on mukana mieskvartetti Kirkkosälleissä. Saarion ääniala on basso.
Saario on valmistunut Taideyliopiston Sibelius-Akatemiasta. Aiemmin Saario on työskennellyt kanttorina muun muassa Karkkilan seurakunnassa.
Elämäkerta

Timo Matti Saario syntyi 6. lokakuuta 1961 Helsingissä ja on näyttelijä Esa Saarion ja Anja Saarion ainoa lapsi. Lukiota Saario kävi Töölössä. 1970-luvulla Nummen seurakunnan entinen kanttori Kaija Eerola opetti Saariolle urkujen soittoa ja 70-luvun loppupuolella Saario sijaistikin aika ajoin Eerolaa. Saario tapasi tulevan puolisonsa Ulla Ehon (myöhempi Eho-Saario) molempien opiskellessa Sibelius Akatemiassa, Saario pääaineenaan laulu ja sivuaineena urut. Pari meni myöhemmin naimisiin ja heillä on kaksi lasta. Perhe asuu Siuntiossa.
Vapaa-ajallaan Saario on soittanut pianoa ja laulanut 2. bassoa kvartetti Kark'kisälleissä. Kar'kisällien vuoden kohokohtia olivat jokavuotiset konsertit Karkkilan Karkkila-salissa, jonne saapui satoja ihmisiä kuulemaan naapurikunnista, sekä ympäri Uuttamaata. Konserteissa esiintyi usein myös Saarion isä Esa Saario. Timo Saario on äänittänyt Kark'kisällien kanssa CD-levyjä. Urkujen ja pianon lisäksi Saario soittaa myös harmonikkaa.
Elämäkerta > Kanttorina ja kuoronjohtajana

Saario aloitti kanttorin uransa Karkkilan seurakunnassa. Tätä ennen Saario oli lyhyesti toiminut kanttorina muun muassa Tammisaaressa. Vuonna 2005 Saario valittiin Lohjan seurakunnan johtavaksi kanttoriksi.
Timo Saario on vuodesta 2005 toiminut Lohjan kirkkokuoron taiteellisena johtajana. Lohjan kirkkokuoro ry on yksi Suomen vanhimmista kirkkokuoroista. Tämän lisäksi Saario johtaa Laurin Laulajat -kuoroa, sekä mieskuoro Laurin Miehiä. Molemmat kuorot esiintyvät säännöllisesti kirkkokuoron ohella jumalanpalveluksissa, sekä seurakunnan tapahtumissa ja omissa konserteissaan.
Omien kuorojen lisäksi Saario on yli 30 vuotta säestänyt vaimonsa Eho-Saarion johtamaa Vihdin seurakunnan Tyttökuoro Pirittoja kuoron konserteissa, CD-levyillä ja kuoron matkoilla kotimaassa ja ulkomailla. Saario on myös tehnyt Piritoille paljon sovituksia. Tämän lisäksi kanttoripari on usein myös järjestänyt pääsymaksuttomia urkukonsertteja ja kirkkokonsertteja niin Vihdissä, kuin Lohjallakin. Kanttoriparin konsertit ovat usein tuoneet kirkkoihin satojen ihmisten kuulijakunnan. Saario järjesti ilmaisen kirkkokonsertin Lohjan Pyhän Laurin kirkossa 50-vuotissyntymäpäivänsä kunniaksi syksyllä 2011. Konsetissa esiintyi kaikki Saarion itsensä lisäksi kaikki Saarion johtamat kuorot, sekä kvartetti Kirkkosällit. Konsertissa pelkästään esiintyjiä oli yhteensä yli 200.
Timo Saario on kanttorina myös Lohjan seurakunnan ruotsinkielisessä toiminnassa niin Virkkalan kuin Pyhän Laurin kirkoissa.
Espoon hiippakunta on myöntänyt Saariolle Director Cantus arvonimen. Tämän lisäksi Saariolle on myönnetty muun muassa Suomen Rintamaveteraaniliiton hopeinen plaketti.
Huomionosoitukset ja arvonimet

Director Cantus
Suomen Rintamaveteraaniliiton hopeinen plaketti
Karkkilan Rintamaveteraaniliiton standaari
Suomen Rintamaveteraaniliiton Standaari
Troels Troels-Lund

Troels-Lund syyskuussa 1920.
Troels Troels-Lund (1840–1921) oli tanskalainen historiantutkija. Hänen 14-osainen pääteoksensa on Dagligt Liv i Norden i det sekstende Aarhundrede I-XIV, 1879–1901 (josta ensimmäinen osa Danmark og Norges Historie i Slutningen af det 16de Aarhundrede). Teos kuvaa Pohjolan historiaa sekä aineellisen että henkisen kulttuurin puolelta.
Cajamarcan taistelu

Cajamarcan taistelu[lähde? ] oli espanjalaiskonkistadori Francisco Pizarron joukkojen Cajamarcassa järjestämä väijytys 16. marraskuuta 1532, jonka toisena osapuolena olivat inkakuningas Atahualpa sekä hänen joukkonsa. Espanjalaisten murskavoitto vaikutti huomattavasti inkavaltakunnan tuhoutumiseen ja eurooppalaisen kolonisaation syntymiseen Etelä-Amerikkaan.
Pizarro luotti yllätyksen ja järkytyksen tuomiin etuihin, joita hevoset, tuliaseet, rautaiset aseet ja panssarit olivat antaneet hänen maanmiehilleen kaikkialla Amerikassa. Pizarro pysyi rauhallisena, kun Atahuallpa ja hänen esikuntansa tulivat ulos neuvottelemaan ja hylkäsivät halveksuen hänen väitteensä siitä, että hän oli tuonut sanan oikeasta Jumalasta. Kun inkakuninkaalle ojennettiin rukouskirja, hän heitti sen maahan. Tämän jälkeen espanjalaiset joukot avasivat tulen ja heittäytyivät hämmästyneen inkojen henkivartijan kimppuun. He ampuivat musketeillaan, viiltelivät ja iskivät miekoillaan ja surmasivat 7 000 inkaa; yksikään Pizarron joukoista ei loukkaantunut vakavasti.
Käännös suomeksi
Blackout (Transformers)

| Blackout |
| --- | --- |
 Blackout vuoden 2007 Transformers-elokuvassa
Ensiesiintyminen:  The Transformers (1990)
Henkilötiedot
Ryhmäsidokset:  Decepticonit, Mini-Conit
Sukupuoli:  Mies
Muuntautumismuodot:  B-1B Lancer-koneen puolikas MH-53 Pave Low
Näyttelijä(t):  Noah Nelson (2007) Bumper Robinson (2009)
Blackout on kuvitteellinen robotti Transformers-universumissa.
The Transformers

Blackout ei esiintynyt animaatiosarjassa tai sarjakuvassa lainkaan, mutta hänestä tehtiin lelu, joka yhdistyy Spaceshot-nimisen Decepticonin kanssa B-1B Lancer-pommikoneeksi.
Unicron-trilogia > Transformers: Armada

Transformers: Armadassa Blackout oli Mini-Con, joka työskentelee Decepticon Demolishorille.
Unicron-trilogia > Transformers: Energon

Transformers: Energonissa Blackout kuuluu Barricaden johtamaan Destruction-ryhmään, joka muistuttaa Generation 1:n Combaticoneja. Blackout muodostaa Bruticus Maximuksen oikean jalan. Lisäksi Alpha Q loi Terrorconin jolle annattiin myös nimeksi Blackout.
Elokuvasarja > Transformers (2007)

Michael Bayn ohjaamassa Transformers-elokuvassa Blackout nähtiin jo alussa. Hän hyökkäsi Qatarissa SOCCENT-tukikohtaan etsiäkseen tietoja Allsparkin sijainnista Yhdysvaltojen sotilasverkon kautta. Yritys epäonnistui, koska sotilaat katkaisivat virrat tietokoneista. Hän kuitenkin huomasi miten kapteeni William Lennoxin johtama ryhmä pakeni, joten hän lähetti apurinsa, Scorponokin heidän peräänsä. Seuraavan kerran Blackout nähtiin vasta Mission Cityssä, jossa hän sai surmansa, kun Lennox ampui häntä rintaan samalla kun F-22 Raptorit tulittivat häntä.
Elokuvasarja > Transformers: Kaatuneiden kosto

Vaikka Blackout ei esiinny elokuvassa Transformers: Kaatuneiden kosto, siinä esiintyy hänen näköisensä Decepticon nimeltä Grindor.
Transformers: Animated

Transformers: Animatedissa Blackout nähtiin vain lyhyesti kolmannen kauden alussa, jossa hän kuului Strikan johtamaan Ryhmä Chaariin ja oli myös yksi suurikokoisimmista Decepticoneista.
Ääninäyttelijät

| Vuodet | Näyttelijät | Sarjat | Konsolipelit |
| --- | --- | --- | --- |
| 2007 | Noah Nelson |  | Transformers: The Game |
| 2009 | Bumper Robinson | Transformers: Animated |  |
Aiheesta muualla

Blackout Transformers-wikissä
Transformers
Brasiliantavi

| Brasiliantavi |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Sorsalinnut Anseriformes
Heimo::  Sorsat Anatidae
Suku::  Amazonetta
Laji::  brasiliensis
Kaksiosainen nimi
 Amazonetta brasiliensis  (Gmelin, 1789) 
Alalajit
 A. b. brasiliensis (Gmelin, 1789)  A. b. ipecutiri (Vieillot, 1816) 
Katso myös
   Brasiliantavi Wikispeciesissä   Brasiliantavi Commonsissa 
Infobox OKNimi-testi OKIUCN-testi OK: 
Amazonetta brasiliensis
Brasiliantavi (Amazonetta brasiliensis) eli aiemmalta nimeltään amazoniantavi on eteläamerikkalainen sorsalintu. Se luokitellaan joskus sukuun Anas.
Levinneisyys

Brasiliantavia tavataan Argentiinassa, Boliviassa, Brasiliassa, Guyanassa, Kolumbiassa, Paraguayssa, Perussa, Ranskan Guayanassa, Surinamessa, Uruguayssa ja Venezuelassa. Sen populaatio on suuri ja kannankehitys vakaa, ja laji on luokiteltu elinvoimaiseksi.
Trofeo Teresa Herrera

Trofeo Teresa Herrera on vuodesta 1946 lähtien järjestetty jalkapalloturnaus. Turnaus on yksi arvostetuimmista kutsuturnauksista jalkapallossa jonka järjestäjänä toimii espanjalainen seura RC Deportivo de La Coruña. Turnauksen ottelut pelataan Estadio Municipal de Riazorilla joka on Deportivon kotistadion. Kilpailuun osallistuu aina neljä seuraa joista Deportivo on yksi. Turnaukseen on vuosien aikana osallistunut eurooppalaisten seurojen lisäksi myös Etelä-Amerikan seuroja. Deportivo on voittanut kotiturnauksensa 18 kertaa, eli selvästi useammin kuin mikään muu seura.
Turku työllä rakennetaan

Veistoksen sijaintipaikka on Barkerinpuisto Aurajoen länsirannalla.
Turku työllä rakennetaan on kuvanveistäjä Kari Juvan vuonna 1987 paljastettu pronssiveistos Turun Barkerinpuistossa osoitteessa Linnankatu 46.
Barkerinpuiston paikalla sijaitsi John Barkerin 1843 perustama puuvillakehräämö, joka tarjosi töitä lähes tuhannelle kaupunkilaiselle. Kari Juvan työ valittiin voittajaksi kahdensadan ehdotuksen joukosta vuonna 1984 julistetussa kilpailussa. Veistoksen paljastustilaisuus 25. lokakuuta 1987 oli osa Turun Työväenyhdistyksen satavuotisjuhlaa, ja teoksen paljasti silloinen tasavallan presidentti Mauno Koivisto.
Turku työllä rakennetaan on Suomen suurin ja painavin ulkoveistos. Sen pronssivalun pinta-ala on lähes 80 neliömetriä, ja punagraniittisine jalustoineen veistos painaa noin 36 tonnia.
Patsaassa työväen eri ammattikuntia edustavat seitsemän mieshahmoa seisovat rintamassa. Ajattomiksi tyylitellyt hahmot näyttävät kasvavan teoksen pohjasta, ja niiden yläpuolella olevan massiivisen elementin voidaan tulkita kuvaavan työväenliikkeen perinteisiin kuuluvia lippuja. Kuvanveistäjä Kari Juva on itse kuvannut teostaan: "Johtoajatuksena oli, että teoksen massa on isompi kuin henkilöhahmot. Useinhan työ kasvaa suuremmaksi kuin tekijänsä".
Patsaskilpailun lopullinen ratkaisu tehtiin Juvan ehdotuksen ja Erkki Mykrän kahta eri suuntiin katsovaa työläismiestä esittävän ehdotuksen Nuoruus ja vanhuus välillä. Juvan ehdotusta pidettiin maneristisena, pinnallisena ja kalliina verrattuna Mykrän epämonumentaalisempaan ehdotukseen. Äänestyksessä äänet menivät tasan, mutta puheenjohtajan ääni toi voiton tälle Kari Juvan ehdotukselle.
Aiheesta muualla

Veistoksen esittely Turun kaupungin sivustolla (Arkistoitu – Internet Archive)
Carazo

Carazon sijainti
Carazo on departementti Nicaraguassa. Sen pääkaupunki on Jinotepe. Vuonna  2015 departementin asukasluvuksi arvioitiin 190 769.
Kunnat

Diriamba
Dolores
El Rosario
Jinotepe
La Conquista
La Paz de Carazo
San Marcos
Santa Teresa